

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_ 2024 година***

***С к о п ј е***

***ЗАПИСНИК***

***од третата седница на Управниот одбор на***

***Фондот за здравствено осигурување на Република Северна Македонија,***

***одржана на 26 декември 2024 година со почеток во 12,35 часот***

***во просториите на Фондот***

***Присутни членови на Управниот одбор:***

* *Ирена Петковски - претставник од Министерството за финансии – претседател;*
* *Бесник Хамити- претставник од Министерсто за здравство– заменик претседал;*
* *д-р Димитар Димитриевски - претставник од здружението на пензионерите – член;*
* *Маја Чемерикиќ Велковска– претставник од Организацијата на потрошувачи – член;*
* *Бранко Азески- претставник од Сојуз на стопански комори на Македонија;*
* *Проф. Д-р Калина Гривчева Старделова- претставник од Фармацевтска комора на Македонија;*
* *Трпе Деаноски- претставник од Сојузот на синдикатите на Македонија – член;*

***Отсутни членови на Управниот одбор:***

* *Бранко Азески- претставник од Сојуз на стопански комори на Македонија;*

***Присутни од ФЗОРСМ:***

* *Сашо Клековски, ВД Директор на ФЗОРСМ;*
* *Бранко Аџигогов, ВД Директор на ФЗОРСМ;*
* *Христо Трповски, раководител на одделението за регрес и судски постапки, во својство на лице одговорно за организирање на работата на Управниот одбор на ФЗОРСМ;*
* *Емилија Младеновска, со овластување деловен секретар во својство на записничар.*

*Седницата ја отвори и водеше претседателката Ирена Петковски. На почетокот утврди дека се присутни шест членови на Управниот одбор, со што условите за полноважно работење и одлучување се исполнети, по што го прочита претходно доставениот*

***П Р Е Д Л О Г - Д Н Е В Е Н Р Е Д***

# Предлог за донесување Годишен план на приходи и расходи за финансисрање на јавните здравствени установи за остварување на правата од здравственото осигурување за 2025 година;

# Предлог за донесување Одлука за обезбедени средства во техничките буџети за 2025 година за лица ангажирани со договор за дело во јавните здравствено установи за период од 01.01.2025 до 31.-3.2025 година;

# Разно.

*Потоа праша дали има други предлози за разгледување на денешната седница, односно за дополнување на дневниот ред.*

*Директорите Клековски и Аџигогов наведоа дека во рамките на точката разно ќе ја објаснат прераспределбата на одобрени средства (пренамена) одобрена од Министерството за финансии.*

*Потоа, Управниот одбор за седницата едногласно го усвои следниот*

***Д Н Е В Е Н Р Е Д***

# Предлог за донесување Годишен план на приходи и расходи за финансисрање на јавните здравствени установи за остварување на правата од здравственото осигурување за 2025 година;

# Предлог за донесување Одлука за обезбедени средства во техничките буџети за 2025 година за лица ангажирани со договор за дело во јавните здравствено установи за период од 01.01.2025 до 31.-3.2025 година;

# Разно.

*Потоа се пристапи кон разгледување на точките на дневниот ред.*

# ТОЧКА 1 - Предлог за донесување Годишен план на приходи и расходи за финансисрање на јавните здравствени установи за остварување на правата од здравственото осигурување за 2025 година

*За првата точка на дневниот ред, објаснување даде ВД директорот Клековски и укажа на тоа дека според Законот за здравствено осигурување, Управниот одбор е обврзан да ги утврди и одобри финансиските планови на ЈЗУ како и вкупниот годишен финансиски план за финансирање на здравствени услуги во јавното здравство.*

*Согласно член 12 од Правилникот за подготвување, донесување и изменување на годишниот план на приходи и расходи за финансирање на јавните здравствени установи за остварување на правата од здравственото осигурување, Управниот одбор на Фондот за здравствено осигурување го одобрува Годишниот план на приходи и расходи за финансирање на јавните здравствени установи за остварување на правата од здравственото осигурување.*

*Вкупниот Годишниот план на приходи и расходи за финансирање на јавните здравствени установи за остварување на правата од здравственото осигурување за 2025 година изнесува 33.072 милиони денари и составен е од:*

*-средствата од буџетот на Фондот за финансирање на дејноста на ЈЗУ за остварување на правата од здравственото осигурување во вредност 28.936 милиони денари,*

*-сопствени приходи (средства од програмите за здравствена заштита, учество на осигурените лица во цената на здравствената услуга и останати приходи на ЈЗУ) во вредност од 4.018 милиони денари и*

*-донации на јавните здравствени установи во вредност од 118 милиони денари.*

*Стручната служба на Фондот ги обедини доставените од страна на ЈЗУ годишни финансиски планови и во вид на Предлог Годишен план на приходи и расходи за финансирање на јавните здравствени установи за остварување на правата од здравственото осигурување за 2025 година ги предлага за одобрувања од Управниот одбор.*

*По исцрпувањето на дискусијата, Управниот одбор, едногласно донесе*

 ***Предлог***

***за донесување Годишен план на приходи и расходи за финансисрање на јавните здравствени установи за остварување на правата од здравственото осигурување за2025 година***

# ТОЧКА 2- Предлог за донесување Одлука за обезбедени средства во техничките буџети за 2025 година за лица ангажирани со договор за дело во јавните здравствено установи за период од 01.01.2025 до 31.-3.2025 година

*За оваа точка на Дневниот ред В.Д. Директорот Клековски, информираше дека се работи за технички буџети за 2025 година за лица ангажирани со договор на дело во Јавните здравствени установи, на кои им завршуваат договорите за дело во месец декември 2024 година, а за кои Јавните здравствени установи имаат потреба за нивно продололжување. Се предлага до Управниот одбор на Фондот сите согласности да се продолжат за уште три месеци односно за период од 01.01.2025 до 31.03.2025 година и се однесува за лица кои се здравствени работници, здравствени соработници, помошно технички персонал и администрација. Ангажирањето на лица со договор за дело во јавно здравствените установи, треба да биде согласно Законот за трансформација во редовен работен однос.*

*Маја Чемерикиќ Велковска – праша дали овие вработувања се планирани во биџетот за 2025 година, на тоа Директорот одоговори позитивно.*

*По објаснувањето, и кусата дискусија на членовите на Управниот одбор што следеше, Управниот одбор едногласно ја донесе предложената*

***Одлука***

***за обезбедени средства во техничките буџети за 2025 година за лица ангажирани со договор за дело во јавните здравствено установи за период од 01.01.2025 до 31.3.2025 година***

***ТОЧКА 3*** *– Разно*

*Во рамките на точката разно, Директорите Клековски и Аџигогов објаснија за* *прераспределба на одобрени средства (пренамена) со Буџетот за 2024 година. Прераспределбата е потребна заради надоместок на средства за обезбедување на здравствени услуги заради подмирување на обврски за плаќање кон матични лекари, приватни здравствени установи,јавни здравствени установи, лекување во странство итн.*

*Со тоа, дневниот ред беше исцрпен по што претседателката Ирена Петковски во 13,25 часот ја заклучи Третата седница на Управниот одбор на Фондот.*

 ***Записничар, Управен одбор/Bordidrejtue***

 ***Емилија Младеновска Претседател/Kryetar,***

 ***Ирена Петковски***